Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,  30 iunie 2010     

Nr. 22/239


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind modificarea părţii introductive a alin.(21) al art. 140 din Legea nr. 571/2003 privind Codul fiscal, cu care Comisia pentru buget, finanţe şi bănci a fost sesizată în fond cu adresa Biroului Permanent nr.  PLx.243 din 3 mai 2010.
	PREŞEDINTE,

Viorel ŞTEFAN 


Parlamentul  României

RAPORT

asupra propunerii legislative privind modificarea părţii introductive a alin.(21) al art. 140 din Legea nr. 571/2003 privind Codul fiscal

Cu adresa nr. PLx.243 din 3 mai 2010, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind modificarea părţii introductive a alin.(21) al art. 140 din Legea nr. 571/2003 privind Codul fiscal.

La întocmirea raportului s-au avut în vedere avizele favorabile transmise de Consiliul Legislativ, Comisia juridică, de disciplină şi imunităţi, Comisia pentru politică economică, reformă şi privatizare.
Prezenta propunere legislativă are ca obiect de reglementare introducerea cotei TVA redusa de 5% pentru livrările de pâine, carne, lapte, ulei vegetal şi zahăr, precum şi pentru livrarea locuinţelor ca parte a politicii sociale, inclusiv a terenului pe care sunt construite.

In raport de obiectul şi conţinutul său, propunerea legislativă face parte din categoria legilor ordinare.
La lucrările comisiei au participat 28 deputaţi, din totalul de 35 membri ai comisiei.
La şedinţa comisiei a participat doamna Graţiela Iordache, secretar de stat în cadrul Ministerului Finanţelor Publice.
Raportul comisiei a fost adoptat cu 18 voturi pentru şi 6 împotrivă. 
Propunerea legislativă a fost respinsă de Senat în şedinţa din data de 26 aprilie 2010.
Propunerea legislativă, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii propunerii legislative privind modificarea părţii introductive a alin.(21) al art. 140 din Legea nr. 571/2003 privind Codul fiscal, în şedinţa din data de 30 iunie 2010, Comisia propune supunerea spre dezbaterea şi adoptarea Plenului Camerei Deputaţilor a proiectului de lege privind modificarea părţii introductive a alin. (21) al art. 140 din Legea nr. 571/2003 privind Codul fiscal cu amendamentele prezentate în anexă.

	PREŞEDINTE,

Viorel ŞTEFAN
	SECRETAR,

Iuliu NOSA


Sef serviciu
Gica Roşu – Consilier Parlamentar

Expert parlamentar
Rădoi Florentina

AMENDAMENTE ADMISE
	Nr.
crt.
	Textul iniţial
	Amendamente
	Motivatie

	1
	ARTICOL UNIC. – Partea introductivă a alinineatului (21) al articolului 140 din Legea nr. 571/2003 privind Codul fiscal, publicată în Monitorul Oficial al româniei, Partea I, nr. 927 din 23 septembrie 2003, cu modificările şi completările ulterioare, se modifică după cum urmează:
„(21) Cota redusă de 5% se aplică asupra bazei de impozitare pentru livrarea de pâine, carne, lapte, ulei vegetal şi zahăr, precum şi pentru livrarea locuinţelor, ca parte a politicii sociale, inclusiv a terenului pe care sunt construite, terenul pe care este construită locuinţa include şi amprenta la sol a locuinţei. In sensul prezentului titlu, prin locuinţă livrată ca parte a politicii sociale se înţelege:”
	ARTICOL UNIC. – Partea introductivă a alin. (21) al art. 140 din Legea nr. 571/2003 privind Codul fiscal, publicată în Monitorul Oficial al româniei, Partea I, nr. 927 din 23 septembrie 2003, cu modificările şi completările ulterioare, se modifică după cum urmează:
„(21) Cota redusă de 5% se aplică asupra bazei de impozitare pentru livrarea de pâine, carne proaspătă, lapte de consum, ulei vegetal, zahăr şi produse expandate din cereale, precum şi pentru livrarea locuinţelor, ca parte a politicii sociale, inclusiv a terenului pe care sunt construite. Terenul pe care este construită locuinţa include şi amprenta la sol a locuinţei. In sensul prezentului titlu, prin locuinţă livrată ca parte a politicii sociale se înţelege:”
Autori: Comisia pentru buget, finanţe şi bănci, Comisia pentru politică economică, reformă şi privatizare, deputat Donţu Mihai-Aurel
	Pentru o mai bună delimitare a produselor ce vor beneficia de cotă redusă la livrare


